# **“ГОВИЙН БҮСИЙН ХАА-Н ОНЦЛОГТ СУУРИЛСАН БИЗНЕС ХӨГЖЛИЙН СТРАТЕГИ ТОДОРХОЙЛОХ” АЖИЛД ҮНИЙН САНАЛ АВАХ УРИЛГА**

АНУ-ын Олон Улсын Хөгжлийн Агентлагийн Санхүүжилттэй Хөгжлийн Шийдэл ТББ-ын хэрэгжүүлж буй BEST хөтөлбөрийн (цаашид захиалгагч гэх) хүрээнд “Говийн бүсийн ХАА-н онцлогт суурилсан бизнес хөгжлийн стратеги тодорхойлох” ажлыг гүйцэтгэх сонирхолтой аж ахуйн нэгжийг холбогдох материалаа ирүүлэхийг урьж байна.

Та доорх материалыг бүрдүүлэн [procurement@dsmongolia.org](mailto:procurement@dsmongolia.org), [mungunbagana@dsmongolia.org](mailto:mungunbagana@dsmongolia.org) хаягаар**2023 оны 11 дугаар сарын 15-ны өдрийн 17.00** цагаас өмнө  ирүүлнэ үү.

**Гүйцэтгэх ажил:**

|  |  |  |
| --- | --- | --- |
| **№** | **Агуулга** | |
| 1 | Гүйцэтгэх ажлын нэр | “Говийн бүсийн ХАА-н онцлогт суурилсан бизнес хөгжлийн стратеги тодорхойлох” |
| 2 | Захиалагч талууд | * USAID-н санхүүжилттэй Хөгжлийн Шийдэл ТББ-н хэрэгжүүлж буй BEST хөтөлбөр |
| 3 | Хэрэгжүүлэх хугацаа | Эхлэх хугацаа: 2023 оны 11 дугаар сарын 20-ны өдөр  Дуусах хугацаа: 2023 оны 12 дугаар сарын 22-ний өдөр  Судалгааны ажлыг ойролцоогоор ажлын 25 хоногийн хугацаанд бүрэн хийж дуусгасан байх. |
| 4 | Судалгааны ажлын зорилго | Монгол Улсын хэмжээнд говийн бүсийн ХАА-н салбарын бизнес эрхлэгчдийн нөхцөл байдал, гадаад орчны хүчин зүйлүүдэд суурилсан бизнес хөгжлийн стратегийг боловсруулж, төрөөс авч хэрэгжүүлэх бодлогын хэрэгцээг тодорхойлох, нөлөөлөл үзүүлэх |
| 5 | Судалгааны ажлын хамрах хүрээ, тодорхойлолт | Говийн бүсийн ХАА-н онцлогт суурилсан бизнес хөгжлийн стратеги боловсруулах ажлын хүрээнд гүйцэтгэх ажлууд:   1. Говийн бүсийн ХАА-н салбарын бизнес эрхлэгчдийн нөхцөл байдлыг тодорхойлох, хүндрэлүүдийг тодорхойлох 2. Говийн бүсийн эдийн засгийн нөхцөл байдлын тоо мэдээнд шинжилгээ хийх 3. Гадаад улсын сайн туршлага судлах 4. Говийн бүсийн ХАА-н онцлогт тохирсон бизнес хөгжлийн стратеги тодорхойлох |
| 6 | Судалгааны ажлын хүрэх үр дүн болон хэрхэн ашиглах талаар төсөөлөл | Ажил үйлчилгээний хүрээнд Монгол Улсын Говийн бүсийн аймгуудын (Өмнөговь, Дорноговь, Дундговь, Баянхонгор) ХАА-н бизнес эрхлэгчдийг дэмжих Бизнес хөгжлийн стратеги боловсруулж, тайланг ашиглан аймгуудын төрийн байгууллагуудад танилцуулж, бодлого хөтөлбөр хэрэгжүүлэх |
| 7 | Судалгааны ажил хэрэгжүүлэх, тайлагнах хугацаа, үе шат | **Эхлэлтийн төлөвлөгөө:** Гэрээ байгуулснаас хойш хуанлийн 5 хоногийн дараа буюу 2023 оны 11 дүгээр сарын 25-ны дотор дараах ажлуудыг хийж гүйцэтгэн, захиалагч талд танилцуулж хүлээлгэн өгнө.   1. Ажлын даалгаврын дагуу нарийвчилсан ажил гүйцэтгэх хуваарь, төлөвлөгөө, явцын мэдээлэл;   **Явцын тайлан:** Гэрээ байгуулснаас хойш ажлын 15 хоногийн дараа буюу 2023 оны 12 дүгээр сарын 08-ны дотор дараах ажлуудыг хийж гүйцэтгэн, захиалагч талд танилцуулж хүлээлгэн өгнө.   1. Ажил үйлчилгээний хүрээнд хийгдсэн ажлын явцын мэдээлэл;   **Эцсийн тайлан:** Гэрээ байгуулснаас хойш ажлын 25 хоногийн дараа буюу 2023 оны 12 дугаар сарын 22-ны дотор эцсийн тайлан, ажил хүлээлгэн өгөх актыг гаргаж өгөх бөгөөд явцын тайланд дурдсан үйл ажиллагааны үр дүнг дуусгасан байх.   1. Говийн бүсийн ХАА-н бизнес эрхлэгчдийн нөхцөл байдлын судалгаа хийсэн байх 2. Ажил хэрхэн гүйцэтгэсэн талаарх ажил үйлчилгээний эцсийн тайлан /мэдээлэл цуглуулсан байдал, оролцогч талуудыг хамруулсан байдал, дүрэм журамд шинжилгээ хийсэн байдал, сургалт орсон байдал гэх мэт мэдээллийг багтаасан байх/ |
| 8 | Судалгааны ажлын багт тавигдах шаардлага | * **Ажил гүйцэтгэх байгууллагад тавигдах нийтлэг шаардлага:**  1. Бизнесийн зөвлөх үйлчилгээ, судалгаа, хөгжлийн эдийн засгийн чиглэлээр хамгийн багадаа 3 жил ажилласан байх, 2. Бизнес хөгжлийн стратеги тодорхойлох ажлын даалгаврыг ойлгож, оновчтой, бүтээлч арга зүй ашиглахаар тусгасан байх 3. Судалгааны багийн ахлагч нь бизнесийн зөвлөх үйлчилгээ, судалгааны чиглэлийн төсөл удирдаж байсан байх 4. Судалгааны багийн ахлагч нь бизнес, эдийн засаг, ХАА-н салбарт ажиллаж байсан хамгийн багадаа 3 жилийн туршлагатай байх 5. Судалгааны багийн гишүүд нь эдийн засаг, бизнес, ХАА-н салбарын чиглэлээр судалгаа, шинжилгээ хийж байсан хамгийн багадаа 2 гишүүн байх 6. Судалгааны багийн гишүүд нь дээр дурдсан чиглэлээр тоон болон чанарын судалгааны тоо мэдээлэл цуглуулах, ганцаарчилсан болон бүлгийн ярилцлага хийж байсан туршлагатай байх |

**Нийлүүлэгчээс ирүүлэх материал:**

1. Үнийн санал;
   * Хавсралтад байгаа загварыг ашигласан байх
   * Үнийн саналд НӨАТ шингэсэн эсэхийг тодорхой бичсэн байх
2. Байгууллагын танилцуулга, ажил гүйцэтгэх багийн гишүүдийн танилцуулга, байгууллагын туршлагыг харуулсан нэмэлт материалууд /өмнө ижил төрлийн ажил гүйцэтгэж байсныг нотлох баримтууд/
   * Байгууллагын гэрчилгээний хуулбар
   * Байгууллагын дэлгэрэнгүй танилцуулга
   * Багийн гишүүдийн дэлгэрэнгүй CV /багийн ахлагч, багийн гишүүдийг ялгах/
   * Өмнө ижил төрлийн үйл ажиллагаа гүйцэтгэсэн туршлагууд
3. Гүйцэтгэх ажилтай холбоотой дараах зүйлсийг тусгасан ажлын санал ирүүлсэн байх
   * Ажлыг ямар хугацаанд гүйцэтгэх календарчилсан төлөвлөгөө
   * Бизнес хөгжлийн стратеги тодорхойлох үндэслэл, хэрэгцээг тусгах
   * Ажил гүйцэтгэхэд шаардлагатай мэдээлэл цуглуулах аргачлал, хэрхэн гүйцэтгэх талаарх төлөвлөгөөг тусгасан байх
   * Ажил гүйцэтгэхтэй холбоотой оновчтой, бүтээлч шийдлүүдийг хэрхэн тусгах талаар тодорхойлсон байх